CELEX: 32015D1357
Language: et
Date: 2015-08-04 00:00:00
Title: Komisjoni rakendusotsus (EL) 2015/1357, 4. august 2015, millega kehtestatakse liidu rahaline toetus seoses Madalmaades 2011., 2012. ja 2013. aastal lindude gripi vastu võitlemiseks võetud erakorraliste meetmete rahastamiseks tehtud kulutustega (teatavaks tehtud numbri C(2015) 5342 all)

6.8.2015   
            
            
               ET
            
            
               Euroopa Liidu Teataja
            
            
               L 209/9
            
         KOMISJONI RAKENDUSOTSUS (EL) 2015/1357,
   4. august 2015,
   millega kehtestatakse liidu rahaline toetus seoses Madalmaades 2011., 2012. ja 2013. aastal lindude gripi vastu võitlemiseks võetud erakorraliste meetmete rahastamiseks tehtud kulutustega
   
      
         (teatavaks tehtud numbri C(2015) 5342 all)
      
   
   (Ainult hollandikeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (1) eriti selle artikli 36 lõiget 4,
   ning arvestades järgmist:
   
               (1)
            
            
               Komisjoni määrusega (EÜ) nr 349/2005 (2) on sätestatud eeskirjad liidu rahalise toetuse maksmiseks teatavate loomahaiguste, sealhulgas linnugripi likvideerimisega seotud erakorraliste meetmete jaoks. Kõnealuse määruse artiklis 7 on sätestatud dokumendid, mille peavad esitama liidult rahalist toetust taotlevad liikmesriigid, ja nende dokumentide esitamise tähtajad.
            
         
               (2)
            
            
               Komisjoni rakendusotsuses 2012/667/EL (3) on kindlaks määratud, et liidu rahaline toetus seoses Madalmaades 2011. aastal lindude gripi erakorraliste likvideerimismeetmete rahastamiseks tehtud kulutustega on 429 425,74 eurot.
            
         
               (3)
            
            
               Komisjoni rakendusotsusega 2013/775/EL (4) on ette nähtud liidu rahaline toetus Madalmaadele seoses kuludega, mida nimetatud liikmesriik kandis 2012. ja 2013. aastal seoses linnugripi vastu võitlemiseks võetud meetmetega vastavalt nõukogu otsusele 2009/470/EÜ (5). Sellele vastavalt tehti liidu rahalise toetuse osana kõnealusele liikmesriigile 2012. aasta eest 210 000,00 euro suurune esimene osamakse ja 2013. aasta eest 250 000,00 euro suurune esimene osamakse. Rakendusotsusega 2013/775/EL on muu hulgas ette nähtud, et liidu rahaline toetus määratakse kindlaks hilisema otsusega, mis võetakse vastu kooskõlas kõnealuses otsuses viidatud menetlusega.
            
         
               (4)
            
            
               Määrusega (EL) nr 652/2014 on ette nähtud maksed liikmesriikidele sellises olukorras. Sellega seoses on ette nähtud rakendusaktide vastuvõtmine, millega määratakse kindlaks rahalise toetuse suurus. Nimetatud määrusega tunnistati ühtlasi kehtetuks otsus 2009/470/EÜ ja viiteid kõnealusele otsusele tõlgendatakse viidetena määrusele (EL) nr 652/2014.
            
         
               (5)
            
            
               Rakendusotsuste 2012/667/EL ja 2013/775/EL tulemusena on Euroopa Parlamendi ja nõukogu määruse (EL, Euratom) nr 966/2012, (6) eelkõige selle artikli 84 nõuded täidetud.
            
         
               (6)
            
            
               Pädeva audititeenistuse poolt kohapeal tehtud auditi tulemuste põhjal hinnati täiendavad kulud summas 13 278,64 eurot põhjenduses 2 viidatud otsuse kohaselt rahastamiskõlblikeks ning seega määratakse liidu rahalise toetuse suuruseks 2011. aasta eest kindlaks 442 704,38 eurot. Seepärast tuleks lisaks juba makstud osamaksele teha lõplik täiendav 13 278,64 euro suurune osamakse.
            
         
               (7)
            
            
               Madalmaad esitasid 14. veebruaril 2014 komisjonile ametliku hüvitisetaotluse koos finantsaruande, tõendavate dokumentide ja epidemioloogiaalase aruandega iga ettevõtte kohta, kus loomi tapeti ja hävitati. Taotletav hüvitise summa 2012. aasta eest on 417 663,71 eurot ja 2013. aasta eest 616 592,33 eurot. Pärast kõnealuse liikmesriigi esitatud dokumentide kontrollimist loetakse aga 17 548,46 ja 40 018,73 euro suurused summad rahastamiskõlbmatuks vastavalt määruse (EÜ) nr 349/2005 artiklile 5.
            
         
               (8)
            
            
               Seetõttu on lõplik toetus 2012. ja 2013. aastaks vastavalt 400 115,25 ja 576 573,60 eurot, mis on hüvitamiseks taotletud summa ja rahastamiskõlbmatu summa vahe. Pärast põhjenduses 3 nimetatud esimeste osamaksete mahaarvestamist määratakse Madalmaadele 2012. ja 2013. aasta eest makstavaks summaks vastavalt 190 115,25 ja 326 573,60 eurot.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu lõplik täiendav rahaline toetus seoses Madalmaades 2011. aastal lindude gripi erakorraliste likvideerimismeetmete rahastamiseks tehtud kulutustega on 13 278,64 eurot.
   Artikkel 2
   1.   Liidu rahaline toetus seoses Madalmaades 2012. aastal lindude gripi erakorraliste likvideerimismeetmete rahastamiseks tehtud kulutustega on 400 115,25 eurot.
   2.   Liidu rahalise toetuse lõppmakse summa, mis tuleb Madalmaadele välja maksta, on 190 115,25 eurot.
   Artikkel 3
   1.   Liidu rahaline toetus seoses Madalmaades 2013. aastal lindude gripi erakorraliste likvideerimismeetmete rahastamiseks tehtud kulutustega on 576 573,60 eurot.
   2.   Liidu rahalise toetuse lõppmakse summa, mis tuleb Madalmaadele välja maksta, on 326 573,60 eurot.
   Artikkel 4
   Käesolev otsus on adresseeritud Madalmaade Kuningriigile.
   
      Brüssel, 4. august 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 189, 27.6.2014, lk 1.
   
      (2)  Komisjoni määrus (EÜ) nr 349/2005, 28. veebruar 2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ (ELT L 55, 1.3.2005, lk 12).
   
      (3)  Komisjoni rakendusotsus 2012/667/EL, 25. oktoober 2012, millega kehtestatakse liidu rahaline toetus kulutuste katteks, mis on tehtud seoses erakorraliste meetmetega lindude gripi vastu võitlemiseks Madalmaades 2011. aastal (ELT L 299, 27.10.2012, lk 47).
   
      (4)  Komisjoni rakendusotsus 2013/775/EL, 17. detsember 2013, ELi rahalise toetuse kohta seoses Saksamaal, Itaalias ja Madalmaades 2012. ja 2013. aastal ning Taanis ja Hispaanias 2013. aastal lindude gripi vastu võitlemiseks võetud erakorraliste meetmetega (ELT L 343, 19.12.2013, lk 44).
   
      (5)  Nõukogu otsus 2009/470/EÜ, 25. mai 2009, kulutuste kohta veterinaaria valdkonnas (ELT L 155, 18.6.2009, lk 30).
   
      (6)  Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).